Zuma hervat volgende week verpligtingePresident Jacob Zuma. Foto: GCIS “Die president het van die huis af gewerk en sy eerste openbare verpligting sal Dinsdag se staatsrede in die parlement wees,” het Mac Maharaj, woordvoerder van die presidensie, gesê Zuma sal ook Woensdag en Donderdag se parlementêre debatte oor die staatsrede bywoon en Vrydag daarop reaksie lewer. Cyril Ramaphosa, adjunkpresident, sal Woensdagoggend se The New Age/SABC-besigheidsete bywoon terwyl verskeie ministers en adjunkministers ook media-onderhoude sal doen oor die staatsrede. Zuma het vir ‘n week van die huis af gewerk nadat hy vir ‘n kort rukkie in die hospitaal opgeneem is vir ‘n roetine-ondersoek.